સાબરકાંઠા જિલ્લાની દક્ષિણે આવેલ, બાયડ તાલુકાના પશ્ચિમ વિભાગમાં આવેલા નાનકડા ગામની સમીપે કીલકીલ વહેતી માજુમ સરિતાના રમણીય કાંઠે અગમ્ય કોતરોની વચ્ચે, અનેક વૃક્ષોની શિતળ છાંયડીમાં, પંખીઓના મીઠા મધુર કર્ણપ્રીય કીલકીલાટ અવાજોની માધુર્યતામાં “દિપાંમાતાજી” દિપેશ્વરીનું પવિત્ર, ચમત્કારીક સ્થળ એજ ઉંટરડા રૂડુ ગામ. આ ગામની વસ્તી આશરે ૭૦૦૦ ઉપરની છે. જે સાત પરા વિસ્તારમાં વહેંચાયેલું છે. જ્યાં બ્રાહ્મણ, વૈશ્ય શુદ્ર તથા ક્ષત્રિય ચારેય વર્ણની જાતિઓનો વાસ છે અને મુખ્યત્વે વ્યાવસાય ખેતી તથા પશુપાલનનો છે.પેઢી દર પેઢી ઘરડા વયોવૃદ્ધ માતા-પિતાઓના મુખેથી જાણવા મળ્યા મુજબ આ બે સૈકા પેલાની લગભગ વાત છે.